Jumalikkuse otsinguks ja leidmiseks on erinevaid teid. Ma olen mitmeidki neist katsetanud. Auratransformatsioon, vabastav hingamine, Magical Matrix, EMF, DNA ümberkodeerimine ja paljud lihtsamad transformatsiooni teed. Aga armastus ja truudus Tiibeti pulsingule on jääv. Tiibeti pulsing on iidne Tiibeti munkade tervendav ja energiate voogu reguleeriv puudutuste teraapia. Pulsingu tegija tunnetab kõiki energiakanaleid ja energiakeskusi  ning avastab energiablokeeringud. Algul tegeldaksegi põhiliselt nende energiavoo takistustega, mis on tekkinud kas füüsiliste või emotsionaalsete traumade või haiguste tagajärjel. Kui aga kehas on saavutanud vaba energia voogamine, siis läheb seanss juba hoopis uude mõõtmesse ja mäng hakkab energiakeha tasandil. See on imeline ja "sõltuvusttekitav" kogemus. Vibratsioonitase ja valgusmängud on iga kord erinevad ja väga võimsad. Mina nimetan seda kohtumiseks oma jumalikkusega. Ma olen nelja aastaga sellise uue  energia tunnetuseni jõudnud, mil iga seanss on imeline kogemus, enamasti midagi täiesti uut ja erakordset. Kuna kolmandas dimensioonis olevad üdini materiaalsed inimesed sellisteks tunnetusteks valmis pole ja ka võnkeid ei taju, valgus ja värvusmänge ega ka energiaid ei tunneta, siis nad piirduvad tavaliselt mõne seansiga ja ütlevad, et mis seal ikka "keerutada". Mulle on selline võnketasandi tõstmise seanss aga elustiil. See on kaunis ja meeliülendav iganädalane kohtumine. Kõik rakud häälestuvad kui  sümfooniaorkester jumalike viiside esitamisele ja mina olen härduses kuulaja.    Kui ma aastaid tagasi vabastasin meeletus koguses seiskunud energiaid ja elu takistavaid vanu energiamustreid, ei kujutanud veel ette, et ühel päeval võivad mu silmad märjad olla Armastusest ja tänutundest. Võin tõesti öelda, et elan nüüd kui viiendas dimensioonis, kirgastavate vibratsioonide ja tunnete maailmas. Leia jumalikkus Sinus eneses!    Meelerahu ja armastust soovides!